ངས་མ་ཡར་ནི་མི་ཕྱུགས་ཐམས་ཅད་ཀྱི་བདག་པོ་ཡིན་ཞེས་པའང་གང་བྱུང་དུ་བཤད་པ་མིན།ཕལ་ཆེར་ལྷ་མོ་ངའི་མ་འོངས་བའི་ཆུང་མར་གཉེན་སློང་བྱས་པ་དེ་ཡང་ཁོ་མོའི་བཀོད་པ་ཡིན་ངེས་རེད།དེ་མིན་ན་ངས་ལྷ་མོ་ཆུང་མར་མི་དགོས་ཞེས་བཤད་པའི་དུས་སུ་ཨ་ཕས་དེ་ལྟར་ཡི་མ་རངས་པའི་རྣམ་འགྱུར་སྟོན་མི་སྲིད་སྙམ།འོན་ཀྱང་སྐབས་དེར་མ་ཡར་ནི་ཨ་ཕ་ལྟར་ཡིད་མི་དགའ་བའི་མདངས་བསྟན་མ་བྱུང་།དེ་ལས་ལྡོག་སྟེ་ཁོ་མོའི་འཕགས་མ་ལྟ་བུའི་འཛུམ་མདངས་དེ་སྟོན་བཞིན་ང་ལ་ཚོད་བགམ་པའི་ཚུལ་གྱིས།ལྷ་མོ་དེ་འདྲ་ཡག་པོ་ཡོད་པས་ཁྱོད་ལ་ཆུང་མར་མི་དགོས་དོན་ཅི་ཡིན་ཟེར་ནས་ཨ་ཕའི་གདོང་ལ་ལྟ་བར་བྱེད།ཁོ་མོའི་བཟོ་ལྟ་དེས་ཨ་ཕའི་རྣམ་འགྱུར་ལའང་འགྱུར་ལྡོག་འབྱུང་དུ་བཅུག་སྟེ་ཅུང་ལྷོད་བག་ཅན་དུ་གྱུར་སོང་།